27. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 638 της 10 Ιουλ./13 Σεπτ. 1961 (ΦΕΚ Α΄  155) Περί διαβαθμίσεως των εις το άρθρ. 2 (παρ. 1 και 4) του Ν.Δ. 3972/1959 «περί των αποδοχών του Βοηθητικού διδακτικού προσωπικού των ανωτάτων εκπαιδευτικών ιδρυμάτων κλπ.» την πρότασιν της Συγκλήτου της Ανωτάτης Σχολής Οικονομικών και Εμπορικών Επιστημών, περιλαμβανομένην εν τοις πρακτικοίς αυτής της 30.6.1960, την υπ’ αριθ. 643/1960 σύμφωνον γνωμοδότησιν του ΑΣΔΥ και την υπ’ αριθ. 21/1961 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Αι οργανικαί θέσεις Επιμελητών, Βοηθών, Παρασκευαστών και Διδασκάλων της Ανωτάτης Σχολής Οικονομικών και Εμπορικών Επιστημών, δι’ ας κατά τας κειμένας διατάξεις, ως ειδικόν διορισμού απαιτείται πτυχίον Σχολής α) Φιλοσοφικής, β)Θεολογικής Πανεπιστημίου και γ)Ανωτάτης Σχολής Οικονομικών και Εμπορικών Επιστημών της ημεδαπής, ή ισοτίμου προς αυτάς της αλλοδαπής, διαβαθμίζονται εις τους κατά την κλίμακα των άρθρ. 4 και 6 του Ν.Δ. 3379/55 βαθμούς των κλάδων 3 και 5, ως ακολούθως: Αι θέσεις Ειδικών Καθηγητών των Γλωσσών Γαλλικής, Αγγλικής και Γερμανικής επί βαθμώ βοηθού Γυμνασιάρχου έως και Γυμνασιάρχου. Αι θέσεις Διδασκάλων α)των γλωσσών Γαλλικής και Αγγλικής επί βαθμώ Καθηγητού με αποδοχάς ισουμένας προς έχοντα συμπληρώσει 7ετή συνολικήν εν τω βαθμώ τούτω ευδόκιμον υπηρεσίαν έως και βοηθού Γυμνασιάρχου. Η θέσις Επιμελητού Λογιστικής και Τραπεζιτικής Τεχνικής επί βαθμώ καθηγητού έως και Γυμνασιάρχου. Αι θέσεις βοηθών, α)Οικονομικών και Ασφαλιστικών Μαθηματικών και β)Λογιστικής επί βαθμώ Καθηγητού έως και πρωτοβαθμίου Καθηγητού. Άρθρ.2.-Το άρθρ. 38 του Ν.Δ. 3379/55 (τόμ. 32 σελ. 163) εφαρμόζεται αναλόγως επί του ανωτέρω κατά την δημοσίευσιν του παρόντος, υπηρετούντος εις την Σχολήν προσωπικού, εφ’ όσον κέκτηται τα εν τω άρθρ. 1 του παρόντος οριζόμενα προσόντα. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 